Diari Oficial de la Generalitat Valenciana


Sumari del DOGV 5114, del 14-10-2005 (2005/10967)

Exposició pública de la relació de béns i drets afectats pel projecte de canalització del Barranc de Fraga.
-----------------------------------------------------------------------------------------------------------

### Dades del document

Número de DOGV
:   5114

Data del DOGV
:   14-10-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/10281


Organisme emissor
:   Ajuntament de Castelló de la Plana

Tipus de document
:   Anunci

Exposició pública de la relació de béns i drets afectats pel projecte de canalització del Barranc de Fraga. [2005/X10925]
  
L'alcalde president de l'Ajuntament de Castelló de la Plana, Alberto Fabra Part, va dictar en data 8 d'agost de 2005 el següent decret:
  
?Vist el projecte de canalització del barranc de Fraga aprovada per la Conselleria de Territori i Transport.
  
El barranc de Fraga en la seua situació actual suposa un risc d'inundació per a la població de Castelló i es recull l'actuació per a analitzar-lo en el PATRICOVA, amb prioritat alta amb el codi ECC17, i queden incloses en el Pla Hidrològic del Xúquer i en el Conveni 2000 del Ministeri de Medi Ambient i Generalitat Valenciana.
  
L'objecte del projecte és la definició i valoració de les obres projectades, així com l'estimació de les expropiacions necessàries per a la seua execució, i es definixen dos actuacions:
  
Actuació I: obres de canalització des de l'encreuament amb la carretera nacional CN-340 fins a la desembocadura en el mar, corresponent íntegrament la dita actuació al terme municipal de Castelló.
  
Actuació II: obres de canalització des de l'encreuament amb l'autopista A-7 amb la carretera nacional CN-340 (que afecten únicament el terme municipal de Castelló) i el canal de desviació de cabals a la rambla de la Viuda (que afecten el terme municipal d'Almassora).
  
L'Ajuntament de Castelló va sol·licitar que s'executaren les obres de canalització del tram des de l'encreuament davall l'antiga carretera nacional CN-340 fins a la desembocadura per a la qual cosa va encarregar la redacció d'un projecte de data de 1995.
  
El 12 de març de 2001 es va firmar el Protocol de Col·laboració entre la Generalitat Valenciana i l'Ajuntament de Castelló per a la coordinació en l'execució de la canalització del barranc de Fraga, protocol que haurà de ratificar-se per mitjà de conveni de col·laboració que contindrà les previsions sobre el seu finançament.
  
En data d'1 d'abril de 2004 s'aprova el Projecte de Canalització del barranc de Fraga, i es publica en data de 25 de juny de 2004 en el Diari Oficial de la Generalitat Valenciana la informació pública del Projecte de Canalització. Aquest projecte inclou la relació de propietaris amb identificació cadastral de les parcel·les afectades per l'actuació.
  
Per tot això, vist l'informe emés per la tècnic d'Administració General, amb el vistiplau del cap de la Secció Administrativa d'Urbanisme, i els preceptes abans mencionats, s'acorda:
  
Únic. Exposar al públic, pel termini de quinze dies, la relació de propietaris, béns i drets afectats d'expropiació, per a l'execució de les obres de Canalització del barranc de Fraga, en el terme municipal de Castelló, a fi que puguen esmenar-s'hi possibles errors?.